Reis, verblyf vir jag nou verbode | Maroela Media
Gewysigde regulasies wat Dinsdag in die Staatskoerant gepubliseer is, verbied reis oor provinsiale grense vir jagdoeleindes. Die voorsiening van akkommodasie vir jagters word ook nie toegelaat nie.
Luidens die wysigings wat deur die departement van omgewing, bosbou en visserye aangebring is, word enige vorm van jag met die primêre doel om vleis te kry vir verbruik, toegelaat, mits dit plaasvind in dieselfde provinsie as waar die jagter woon. Enige vorm van akkommodasie vir jagters word ook hierdeur verbied.
Jag met die doel om troppe uit te dun om te verseker dat die veld selfonderhoudend bly, word toegelaat op voorwaarde dat geen reis oor provinsiale grense geskied nie.
Wildveilings mag steeds plaasvind, op voorwaarde dat an die nodige gesondheidsmaatreëls voldoen word.
Marnus Kamfer, regs- en risikobestuurder vir gemeenskapsveiligheid by AfriForum, sê hierdie wysiging van regulasies gaan die wildbedryf ekonomies verder benadeel.
"Die wildbedryf het reeds seergekry omdat wildboere die eerste gedeelte van die jagseisoen verloor het. Toe enige vorm van jag weer aan die begin van Junie weer toegelaat is, het dit weer nuwe asem in die bedryf geblaas," sê Kamfer.
Kamfer sê wildboere word verder in die voet geskiet deurdat hulle met die wysiging van die regulasies in Junie reeds plek vir jagters tot einde Augustus vooruit bespreek het.
"Wildboere het beplan dat hulle tot einde Augustus jagters gaan ontvang. Só sou hulle finansieel kon vergoed vir die geld wat hulle reeds ten tyde van die seisoen verloor het. Dit gaan 'n geweldige negatiewe effek op die bedryf hê," sê hy.
Kamfer sê wildboere maak ook staat op die geld wat hulle uit akkommodasie verdien. "Met dié dat die gewysigde regulasies boere verbied om enige akkommodasie aan jagters te verskaf, gaan wildplase verder ekonomiese verliese ly."
AfriForum afsonderingsregulasies In die nuus
Pa, seun in hof oor renosterhoring
Maw ons mag jag, maar nie oorslaap nie. Mits jy nie oor die provinsiale grense gaan nie.
En wat gee die ANC om! Solank blanke besighede net nie geld maak nie. Hulle vergeet dat our people nog steeds die meeste daar onder lei.